
Osem z desiatich slovenských stavebných firiem je pre stanovenie záväzného harmonogramu výstavby diaľnic vládou
Bratislava, 23. decembra – Slovenské stavebné spoločnosti pracujú v súčasnej dobe na 87 percent svojich kapacít, pričom, zákazky v šiestich z desiatich prípadov získavajú od stálych zákazníkov. Štyri pätiny riaditeľov stavebných firiem si myslia, že by mala vláda vypracovať záväzný harmonogram výstavby diaľničných ťahov, ktorý by priniesol väčšiu istotu pravidelných investícií. Veľké stavebné firmy, pritom, s týmto návrhom súhlasia stopercentne. Vyplýva to z Kvartálnej analýzy slovenského stavebníctva Q4/2016 spracovanej analytickou spoločnosťou CEEC Research v spolupráci s Považskou cementárňou, a. s., Ladce. 
Kapacity slovenských stavebných spoločností boli v dobe aktuálneho prieskumu, teda v novembri a decembri 2016, zaplnené v priemere na 87 percent. Oproti minulej Kvartálnej analýze slovenského stavebníctva z augusta 2016, tak ide o pokles vyťaženosti firiem o 4 percentné body. Horšie si viedli iba spoločnosti zamerané na inžinierske stavby, ktoré vykazovali využitie svojich kapacít na 84 percent. 

„Stav zamestnancov bol z minulých období nastavený veľmi opatrne, takže dnes máme kapacity využité na 100 %. Ukončením niektorých projektov nám časť výrobnej odbornej kapacity ostáva nepokrytá, ale pre ďalšie sortimenty predpokladáme prijímanie nových zamestnancov na realizáciu novozískaných projektov v roku 2017,“ popisuje vyťaženie kapacít Ing. Miroslav Beka, riaditeľ spoločnosti, HOCHTIEF SK. 
„Naše kapacity sú vyťažené na 90 – 95 %. Zámerne neuvádzam vyššie číslo, lebo stále sa môže objaviť zákazník, pre ktorého tie kapacity zväčšiť dokážeme,“ dodáva Erik Ivaničko, obchodný riaditeľ a člen predstavenstva, HANT BA, a. s.

Väčšinu zákaziek, pritom, stavebné spoločnosti získavajú od svojich stálych zákazníkov, v priemere sa jedná o 61 percent. Jedinú výraznejšiu odchýlku predstavujú opäť inžinierske spoločnosti, ktoré zákazky od stálych zákazníkov získavajú takmer v 3 prípadoch zo 4 (73 percent). 

Podľa 8 z 10 riaditeľov stavebných firiem (79 percent) by mali politické strany stanoviť záväzný harmonogram výstavby diaľničných ťahov, pričom, iba 7 percent opýtaných s vypracovaním tohto harmonogramu nesúhlasilo a 14 percent sa nedokázalo rozhodnúť. Veľké stavebné spoločnosti s týmto návrhom dokonca súhlasili stopercentne. Podobný záväzný harmonogram by pomohol pravidelnejším investíciám, je o tom presvedčených 76 percent spoločností. Viac optimistické sú v tomto ohľade firmy zamerané na inžinierske stavebníctvo, ktoré v pravidelnejší príliv investícií, vďaka záväznému harmonogramu, veria v 86 percentách prípadov. 

„Pre rovnomerný vývoj slovenského stavebníctva by bolo vhodné, aby štát, ako najväčší investor v tejto oblasti, mal pravidelne pripravený zásobník projektov, ktoré by súťažil. Uvítali by sme, ak by vznikol záväzný harmonogram spolu s finančným krytím pre veľké stavebné projekty. Dnes je totiž bežné, že sú obdobia, kedy štát naraz súťaži viacero projektov a potom zas obdobia, kedy stavebné firmy nemajú možnosť uchádzať sa o veľké zákazky. Rovnako dôležité je, aby na obsadenie odborných miest nemal vplyv výsledok volieb a aby boli na tieto pozície vybraní odborníci bez politického vplyvu. Stáva sa totiž, že na vyslovene odborné miesta sú dosadení politickí nominanti a tí sa potom menia so zmenou politickej strany. Zároveň, s touto zmenou dochádza aj k úprave a výberu priorít v danej oblasti stavebníctva. 

Považujeme za dôležité, aby sa štát viac zamyslel nad skutočnosťou, akým spôsobom bude podporovať domáce stavebné spoločnosti reálne zamestnávajúce ľudí. A to z dôvodu, aby sa nestávalo, že zahraničná stavebná spoločnosť s 50 zamestnancami, vyhrá zákazku za 100 miliónov EUR. V praxi sa potom obchoduje dvakrát - v prvom kole štát a v druhom kole zahraničná „stavebná“ spoločnosť, ktorá ale nemá vlastné kapacity,“ tvrdí Marián Moravčík, generálny riaditeľ spoločnosti VÁHOSTAV-SK, a. s.

Kvartálna analýza slovenského stavebníctva Q4/2016 bude publikovaná už čoskoro na 

www.ceec.eu 

Kontakt pre médiá:


Alena Bradáčová
PR & Communication Director
CEEC Research
E-mail: bradacova@ceec.eu
Tel.: +420 777 299 790

Spoločnosť CEEC Research je poprednou analytickou a výskumnou spoločnosťou zameriavajúcou sa na vývoj vybraných sektorov ekonomiky v krajinách strednej a východnej Európy. Naše štúdie sú v súčasnej dobe využívané viac než 17 000 spoločnosťami. Spoločnosť CEEC Research vznikla v roku 2005 ako analytická organizácia špecializujúca sa na spracovávanie výskumov a analýz stavebného sektora, následne sa analytické zameranie rozšírilo aj na ďalšie vybrané sektory ekonomiky, vrátane strojárenstva. 

CEEC Research naviac k pravidelným a bezplatným analýzam tiež organizuje vysoko špecializované odborné konferencie, ktorých sa zúčastňujú generálni riaditelia najvýznamnejších spoločností, prezidenti kľúčových zväzov, cechov a komôr a rovnako aj ministri a najvyšší predstavitelia štátu z vybraných krajín. 

